***Suvestinė redakcija nuo 2010-09-03***

*Įsakymas paskelbtas: Žin. 2000, Nr.* [*76-2323*](https://www.e-tar.lt/portal/legalAct.html?documentId=TAR.79CF965F3233)*, i. k. 1002210ISAK00000218*

**LIETUVOS RESPUBLIKOS SUSISIEKIMO MINISTRO**



**Į S A K Y M A S**

**DĖL BURINIŲ JACHTŲ REGISTRAVIMO TAISYKLIŲ PATVIRTINIMO**

2000 m. rugpjūčio 4 d. Nr. 218

Vilnius

Vadovaudamasis Lietuvos Respublikos Vyriausybės 2004 m. lapkričio 11 d. nutarimo Nr. 1435 „Dėl Lietuvos Respublikos vidaus vandenų laivų registro“ 6.1 punktu (Žin., 2004, Nr. [166-6064](https://www.e-tar.lt/portal/lt/legalAct/TAR.582DA3F9B599); 2005, Nr. [104-3843](https://www.e-tar.lt/portal/lt/legalAct/TAR.84E64BD2932D)):

*Preambulės pakeitimai:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

1. Tvirtinu Burinių jachtų registravimo taisykles (pridedama).

2. Laikau netekusiu galios susisiekimo ministro 1996 m. vasario 19 d. įsakymo Nr. 62 „Dėl upių, pramoginių ir mažųjų motorinių laivų įgulų narių kvalifikacinių dokumentų bei laivų bilietų pavyzdžių patvirtinimo“ 2.2 punktą.

Susisiekimo Ministras Rimantas Didžiokas

PATVIRTINTA

Lietuvos Respublikos susisiekimo ministro

2000 m. rugpjūčio 4 d. įsakymu Nr. 218

(Lietuvos Respublikos susisiekimo ministro

2005 m. rugpjūčio 5 d. įsakymo Nr. 3-353

redakcija)

**BURINIŲ JACHTŲ REGISTRAVIMO TAISYKLĖS**

**I. BENDROSIOS NUOSTATOS**

1. Burinių jachtų registravimo taisyklės (toliau – taisyklės) nustato burinių jachtų registravimo Lietuvos Respublikoje sąlygas ir tvarką.

2. Taisyklėse vartojamos sąvokos:

2.1. **burinė jachta** (toliau – jachta) – pramoginis burinis laivas;

2.2. **jachtos savininkas** – fizinis ar juridinis asmuo, kuriam jachta priklauso nuosavybės teise;

2.3. **tarptautinis burinės jachtos bilietas** – dokumentas, suteikiantis teisę Lietuvos Respublikos vidaus vandenų laivų registre įregistruotai burinei jachtai plaukioti su Lietuvos valstybės vėliava ir patvirtinantis jachtos savininko nuosavybės teisę į jachtą.

3. Lietuvos Respublikos vidaus vandenų laivų registre jachtos registruojamos, jeigu:

3.1. jų techninę priežiūrą atlieka Lietuvos buriuotojų sąjunga;

3.2. jachtos savininkas yra Lietuvos Respublikos pilietis arba juridinis asmuo;

3.3. pateikti šiose taisyklėse nustatyti dokumentai.

4. Lietuvos Respublikos vidaus vandenų laivų registrą tvarkanti įstaiga yra Lietuvos saugios laivybos administracija (toliau – Administracija).

*Punkto pakeitimai:*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

5. Pagal šias taisykles Lietuvos Respublikos vidaus vandenų laivų registre registruojamos visos vienkorpusinės ir daugiakorpusinės burinės jachtos, kurių korpusas ne trumpesnis kaip 2,5 m ir ne ilgesnis kaip 24 m.

6. Šios taisyklės netaikomos:

6.1. sportinėms, olimpinių, lenktyninių bei vaikų klasių jachtoms, skirtoms tik lenktynėms;

6.2. burinėms serfingo lentoms;

6.3. burinėms ledrogėms;

6.4. buriniams įtaisams ant ratų.

7. Jachtų ir burinių priemonių, išvardytų šių taisyklių 6.1–6.4 punktuose, registraciją vykdo jų klasių tarptautinės asociacijos arba sąjungos, jachtklubai, Lietuvos buriuotojų sąjunga.

**II. JACHTŲ REGISTRAVIMO TVARKA**

8. Įregistruojant jachtą Lietuvos Respublikos vidaus vandenų laivų registre pateikiama:

8.1. jachtos savininko (valdytojo) prašymas įregistruoti jachtą (1 priedas);

8.2. dokumentų, patvirtinančių jachtos įsigijimą nuosavybėn ir kitą teisėtą jachtos valdymo ir (ar) naudojimo faktą, originalai. Jei dokumentų originalai parašyti ne lietuvių kalba – vertimų biuro vertimas į lietuvių kalbą;

8.3. *Neteko galios nuo 2009-02-13*

*Punkto naikinimas:*

*Nr.* [*3-32*](https://www.e-tar.lt/portal/legalAct.html?documentId=TAR.4573179A3D4B)*, 2009-02-04, Žin. 2009, Nr. 17-686 (2009-02-12), i. k. 1092210ISAK00003-32*

8.4. jeigu jachtos savininkas yra Lietuvos Respublikos pilietis – Lietuvos Respublikos piliečio pasas ir jo paskutinių dviejų puslapių kopija arba asmens tapatybės kortelė ir jos kopija;

8.5. *Neteko galios nuo 2009-02-13*

*Punkto naikinimas:*

*Nr.* [*3-32*](https://www.e-tar.lt/portal/legalAct.html?documentId=TAR.4573179A3D4B)*, 2009-02-04, Žin. 2009, Nr. 17-686 (2009-02-12), i. k. 1092210ISAK00003-32*

8.6. jachtos techninės apžiūros aktas ar patvirtinta jo kopija;

8.7. jachtos valdytojo dokumentai. Jeigu jachtos valdytojas yra Lietuvos Respublikos pilietis – Lietuvos Respublikos piliečio pasas ir jo paskutinių dviejų puslapių kopija arba asmens tapatybės kortelė ir jos kopija;

*Punkto pakeitimai:*

*Nr.* [*3-32*](https://www.e-tar.lt/portal/legalAct.html?documentId=TAR.4573179A3D4B)*, 2009-02-04, Žin., 2009, Nr. 17-686 (2009-02-12), i. k. 1092210ISAK00003-32*

8.8. jei burinė jachta priklauso keliems savininkams (bendraturčiams) (toliau – savininkas), ją įregistruojant, kai tą vykdo vienas iš savininkų ar kitas asmuo, turi būti pateiktas visų savininkų notaro patvirtintas įgaliojimas.

*Papildyta punktu:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

9. Už pateiktų dokumentų ir duomenų teisingumą jų pateikėjas atsako Lietuvos Respublikos įstatymų nustatyta tvarka.

10. Jachta įregistruojama Lietuvos Respublikos vidaus vandenų laivų registre per 10 darbo dienų nuo dokumentų pateikimo dienos, jeigu nenustatoma netikslumų pateiktuose dokumentuose. Administracija turi teisę atsisakyti įregistruoti jachtą, jeigu:

10.1. nustatoma, kad pateikti dokumentai turi taisymo ar klastojimo žymių;

10.2. nepateikti visi šių taisyklių 8 punkte nustatyti dokumentai arba pateikti dokumentai neatitinka teisės aktų reikalavimų;

10.3. taikomi daiktinių teisių į jachtą apribojimai riboja jachtos savininko teisę registruoti jachtą;

10.4. kitais teisės aktų nustatytais atvejais.

*Punkto pakeitimai:*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

11. Įregistruojant jachtą Lietuvos Respublikos vidaus vandenų laivų registre įrašoma:

11.1. unikalus jachtos identifikavimo kodas;

11.2. jachtos pavadinimas;

11.3. jachtos įregistravimo data (metai, mėnuo, diena) ir vieta;

11.4. išduodamo dokumento tipas, numeris, išdavimo data (metai, mėnuo, diena);

11.5. jachtos tipas;

11.6. jachtos modelis;

11.7. jachtos registro (identifikavimo) numeris;

11.8. jachtos pirmosios registracijos Lietuvoje data;

11.9. statyklos pavadinimas ir pastatymo vieta;

11.10. jachtos pastatymo ir rekonstravimo metai;

11.11. jachtos gabaritinis ilgis (metrais);

11.12. jachtos gabaritinis plotis (metrais);

11.13. jachtos minimalus viršvandeninio borto aukštis (metrais);

11.14. jachtos korpuso medžiaga;

11.15. jachtos spalva;

11.16. jachtos maksimali grimzlė (metrais);

11.17. jachtos variklių tipas ir skaičius;

11.18. jachtos variklių markė ir numeris;

11.19. jachtos variklių galingumas (kW);

11.20. duomenys apie jachtos savininką, įmonės kodas, pavadinimas, rūšis, buveinė – jei savininkas juridinis asmuo; savininkų asmens kodai, vardai, pavardės, asmens tapatybės dokumentų tipai, asmens tapatybės dokumentų numeriai, deklaruotos gyvenamosios vietos (adresai) abėcėlės tvarka – jei savininkai fiziniai asmenys;

*Punkto pakeitimai:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

11.21. duomenys apie jachtos valdytoją, įmonės kodas, pavadinimas, rūšis, buveinė – jei valdytojas juridinis asmuo; valdytojo asmens kodas, vardas, pavardė, asmens tapatybės dokumento tipas, asmens tapatybės dokumento numeris, deklaruota gyvenamoji vieta (adresas) – jei valdytojas fizinis asmuo.

12. Registruojamai jachtai registre skiriamas registro (identifikavimo) numeris priklausomai nuo priregistravimo uosto geografinės zonos (pasibaigus zonos numeracijos intervalo skaičiams, prieš juos rašomas vienetas, pvz., Vilniaus zonai 1001–1199 ir t. t.):

12.1. Vilniaus zona: nuo 001 iki 199;

12.2. Kauno zona: nuo 200 iki 499;

12.3. Klaipėdos zona: nuo 500 iki 699;

12.4. Šiaulių zona: nuo 700 iki 799;

12.5. rezervas: nuo 800 iki 999.

13. Prieš jachtos registro (identifikavimo) numerį įrašomas Tarptautinės buriavimo federacijos (ISAF) Lietuvos Respublikai suteiktos raidės LTU.

14. Įregistravus jachtą Lietuvos Respublikos vidaus vandenų laivų registre, jos savininkui (valdytojui) išduodamas tarptautinis burinės jachtos bilietas (2 priedas). Bilieto originalas turi būti jachtoje.

15. Į tarptautinį burinės jachtos bilietą įrašomi šie duomenys:

15.1. jachtos pavadinimas;

15.2. jachtos registro (identifikavimo) numeris;

15.3. unikalus jachtos identifikavimo kodas;

15.4. nacionalinė vėliava;

15.5. statybos data;

15.6. statyklos pavadinimas ir adresas;

15.7. gamyklinis numeris;

15.8. registracijos uostas;

15.9. jachtos tipas;

15.10. burių tipas;

15.11. korpuso medžiaga;

15.12. korpuso spalva;

15.13. maksimalus ilgis, m;

15.14. maksimalus plotis, m;

15.15. maksimali grimzlė, m;

15.16. minimalus viršvandeninio borto aukštis, m;

15.17. pagrindinių burių plotas, m2;

15.18. stiebo aukštis nuo vandens, m;

15.19. maksimalus žmonių skaičius;

15.20. variklio tipas (pakabinamas/stacionarus);

15.21. variklio galia, kW (AG);

15.22. variklio modelis;

15.23. variklio numeris;

15.24. pagaminimo data;

15.25. radijo šaukinys;

15.26. savininko ar valdytojo vardas, pavardė; asmens kodas arba įmonės pavadinimas ir kodas. Savininkų duomenys įrašomi abėcėlės tvarka;

*Punkto pakeitimai:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

15.27. savininko ir valdytojo adresas;

15.28. savininko ir valdytojo telefono, fakso numeriai, elektroninis paštas;

15.29. išdavimo data;

15.30. išdavė (įgalioto asmens parašas, antspaudas);

15.31. savininko (valdytojo) parašas.

16. Pasikeitus jachtos savininkui (valdytojui), jachtos savininko (valdytojo) registro duomenys keičiami pagal šių taisyklių reikalavimus.

17. Pasikeitus jachtos pavadinimui, jachtos konstrukciniam tipui, burių tipui ar kitiems jachtos techniniams duomenims, Lietuvos Respublikos vidaus vandenų laivų registre padaromi atitinkami įrašai pagal šių taisyklių ir Lietuvos Respublikos vidaus vandenų laivų registro nuostatų reikalavimus ir išduodamas naujas tarptautinis burinės jachtos bilietas.

18. Apie minėtus pasikeitimus jachtos savininkas (valdytojas) privalo informuoti Administraciją per 10 kalendorinių dienų nuo pasikeitimus patvirtinančių dokumentų gavimo dienos kartu pridėdamas:

18.1. pasikeitimus patvirtinančius dokumentus (originalus);

18.2. tarptautinį burinės jachtos bilietą (originalą);

18.3. dokumentus, patvirtinančius burinės jachtos įsigijimą nuosavybėn ar kitą teisėtą burinės jachtos valdymo ir (ar) naudojimo faktą (jei pasikeitė jachtos savininkas arba valdytojas). Jei dokumentų originalai parašyti ne lietuvių kalba – pateikiamas vertimų biuro vertimas į lietuvių kalbą.

*Punkto pakeitimai:*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

19. Praradus tarptautinį burinės jachtos bilietą, jachtos savininko (valdytojo) motyvuotu prašymu gali būti išduodamas šio dokumento dublikatas. Už dokumento dublikato išdavimą jachtos savininkas (valdytojas) privalo sumokėti nustatyto dydžio valstybės rinkliavą.

191. Jei burinė jachta įregistruojama kelių savininkų vardu, tai ją įregistruoja ir techninę apžiūrą atlieka visi savininkai kartu arba įgalioja minėtus veiksmus atlikti vieną iš savininkų arba kitą asmenį. Jei išregistruojama kelių savininkų vardu įregistruota burinė jachta, tai ją išregistruoja visi savininkai kartu arba įgalioja šį veiksmą atlikti vieną iš jų arba kitą asmenį. Jei burinė jachta priklauso keliems savininkams, ją įregistruojant, išregistruojant ar atliekant jos techninę apžiūrą, kai tą vykdo vienas iš savininkų ar kitas asmuo, turi būti pateiktas visų savininkų įgaliojimas. Savininkų įgaliojimas turi būti patvirtintas notaro.

*Papildyta punktu:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

192. Burinė jachta išregistruojama iš registro:

192.1. kai to raštiškai prašo savininkas (valdytojas), nurodęs priežastį;

192.2. kai jachta yra nepataisomai sugadinta (išregistruojama iš registro vadovaujantis jachtos avarijos tyrimo akto išvadomis ar kitu atitinkamu dokumentu);

192.3. kai jachta yra techniškai susidėvėjusi (išregistruojama iš registro vadovaujantis jachtos techninės apžiūros akto išvadomis).

*Papildyta punktu:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

193. Įkeista jachta šių taisyklių 192 punkte nenumatytais atvejais negali būti išregistruota, kol nesibaigs daiktinių teisių į šią jachtą apribojimai ir suvaržymai arba kol nebus pateiktas atitinkamų kreditorių notaro patvirtintas sutikimas tai padaryti.

*Papildyta punktu:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

194. Išregistruojant burinę jachtą per 10 kalendorinių dienų nuo prašymo gavimo dienos registre įrašoma apie jos išregistravimą, nurodant išregistravimo priežastis ir datą. Administracijai grąžinamas jachtos bilietas, o jachtos savininkui (valdytojui) išduodamas vidaus vandens transporto priemonės išregistravimo ir Lietuvos Respublikos vidaus vandens registro liudijimas.

*Papildyta punktu:*

*Nr.* [*3-524*](https://www.e-tar.lt/portal/legalAct.html?documentId=TAR.2A3DCD2A5132)*, 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524*

**III. JACHTŲ ŽYMĖJIMAS**

20. Visos jachtos, registruotos Lietuvos Respublikos vidaus vandenų laivų registre, privalo turėti nustatytą žymėjimą (užrašus) ant jachtos burių ir korpuso.

21. Žymėjimas ant burių:

21.1. raidės LTU – Tarptautinės buriavimo federacijos (ISAF) suteiktos raidės, žyminčios priklausomybę Lietuvos Respublikai;

21.2. jachtos registro (identifikavimo) numeris;

21.3. žymėjimas ant groto, ant didžiausio stakselio, asimetrinio spinakerio ar kitos priekinės burės, galinčios uždengti užrašus ant groto:

21.3.1. raidės LTU užrašomos prieš jachtos registro (identifikavimo) numerį arba aukščiau jo abiejose burių pusėse skirtinguose aukščiuose, iš dešinio borto pusės aukščiau negu iš kairiojo borto;

21.3.2. raidės LTU ir jachtos registro (identifikavimo) numeris ant burių išdėstomi virš įsivaizduojamos linijos, einančios statmenai užpakalinei kraštinei iš taško, esančio 1/3 priekinės kraštinės ilgio atstumu nuo falinio kampo;

21.4. raidės LTU ir numeris ant spinakerio užrašomi iš abiejų burės pusių skirtinguose aukščiuose apytikriai jo viduryje.

22. Žymėjimas (užrašai) ant korpuso:

22.1. jachtos pavadinimas užrašomas ant laivo bortų (savininko nuožiūra) ir/arba ant transo;

22.2. uosto pavadinimas užrašomas ant laivo transo;

22.3. raidės LTU ir jachtos registro (identifikavimo) numeris užrašomi ant abiejų jachtos kajutės šonų apytikriai 1/3 nuo jachtos priekio. Minimalus raidžių ir skaičių aukštis – 150 mm, plotis – 80 mm, linijų storis turi būti didesnis kaip 20 mm. Jachtos pavadinimas taip pat gali būti rašomas ant prie lejerių pritvirtinto audinio tiesiu šriftu (užrašas gali užimti iki 2/3 šio audinio aukščio).

23. Jachtos pavadinimas, jachtos registro (identifikavimo) numeris, nuolatinio jachtos būvimo uosto pavadinimas turi būti užrašyti ant visos plaukiojančios įrangos – gelbėjimo ratų, gelbėjimo plaustų, valčių, gelbėjimo liemenių, saugos diržų, grindulių, futštoko ir kt.

24. Raidės LTU ir jachtos registro (identifikavimo) numeris ant abiejų jachtos kajutės šonų turi būti užrašomi ta pačia spalva tiesiu šriftu didžiosiomis lotyniškomis raidėmis ir arabiškais skaičiais ir turi būti gerai matomi. Kiti užrašai – savininko nuožiūra. Reklama turi tenkinti visuotinai priimtas moralės ir etikos normas.

25. Tarptautinė buriavimo federacija (ISAF) rekomenduoja šiuos minimalius užrašų ant burių raidžių ir skaičių dydžius priklausomai nuo jachtos ilgio LOA:

|  |  |  |  |  |
| --- | --- | --- | --- | --- |
| LOA | Raidės, skaičiaus aukštis, mm | Plotis (išskyrus raidę I ir skaičių 1), mm | Linijos plotis, mm | Atstumas tarp raidžių, skaičių, mm |
| iki 3,5 m | 230 | 150 | 30 | 45 |
| nuo 3,5 iki 8,5 m | 300 | 200 | 40 | 60 |
| nuo 8,5 iki 11 m | 375 | 250 | 50 | 75 |
| nuo 11 m | 450 | 300 | 60 | 90 |

**IV. REGISTRUOJAMŲ JACHTŲ TIKRINIMAS**

26. Jachtų tikrinimą ir kontrolę vykdo Administracija. Tikrinimo metu jachta turi būti prišvartuota prie krantinės.

*Punkto pakeitimai:*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

27. Jachtų technines apžiūras atlieka Lietuvos buriuotojų sąjungos techniniai inspektoriai. Techninės apžiūros vykdomos pagal Lietuvos buriuotojų sąjungos patvirtintas ir suderintas su Susisiekimo ministerija Burinių jachtų techninių apžiūrų taisykles. Esant teigiamiems techninių apžiūrų rezultatams, jachtos savininkui (valdytojui) išduodamas burinės jachtos techninės apžiūros aktas ir įdėklas į tarptautinį burinės jachtos bilietą (3 priedas). Eksploatuoti jachtą leidžiama tik su galiojančiu įdėklu. Jei techninės apžiūros rezultatai neigiami, išduodamas burinės jachtos techninės apžiūros aktas, nurodant esamus trūkumus ir patvirtinant laivo priklausomybę jachtų klasei. Įdėklas į tarptautinį burinės jachtos bilietą neišduodamas. Pakartotinė techninė apžiūra atliekama tik pašalinus nurodytus trūkumus.

28. Techninės apžiūros vykdomos:

28.1. ne rečiau kaip vieną kartą per metus (jei jachta yra eksploatuojama);

28.2. jachtos savininko (valdytojo) prašymu.

\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*3-353*](https://www.e-tar.lt/portal/legalAct.html?documentId=TAR.D25B033A24C5)*, 2005-08-05, Žin., 2005, Nr. 97-3693 (2005-08-11), i. k. 1052210ISAK0003-353*

Burinių jachtų registravimo taisyklių

1 priedas

**(Prašymo formos pavyzdys)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(prašytojo vardas, pavardė arba įmonės pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens kodas arba įmonės kodas, adresas, tel., faks., el. p.)

Lietuvos saugios laivybos

administracijai

**PRAŠYMAS**

**\_\_\_\_\_\_\_\_\_\_\_\_ Nr\*. \_\_\_\_\_\_\_\_**

(data)

(burinės jachtos savininko vardas, pavardė arba įmonės pavadinimas, asmens kodas arba įmonės kodas)

(adresas (-ai), tel., faks., el. p.)

(burinės jachtos valdytojo vardas, pavardė arba įmonės pavadinimas, asmens kodas arba įmonės kodas)

(adresas (-ai), tel., faks., el. p.)

Prašau įregistruoti burinę jachtą:

|  |  |  |  |  |
| --- | --- | --- | --- | --- |
| 1. |  |  | 2. | LTU \_\_\_\_\_\_\_\_\_\_\_\_\_ |
|  | Jachtos pavadinimas |  |  | Suteiktas registro (identifikavimo) Nr. |
|  |  |  |  |  |
|  |  |  |  | Įregistravimo vieta, data |

3. Nacionalinė vėliava

4. Jachtos statyklos pavadinimas

5. Gamyklinis Nr.

6. Statybos data

7. Ankstesnis jachtos pavadinimas ir registracijos Nr.

7.1. Registravimo vieta (uostas)

7.2. Valstybė

7.3. Jachtos išregistravimo iš ankstesnio laivų registro data

8. Jachtos rekonstrukcijos metai (jei buvo rekonstruota)

9. Registracijos uostas

10. Jachtos tipas Korpuso medžiaga

11. Burių tipas

12. Maksimalus ilgis m

13. Maksimalus plotis m

14. Stiebo aukštis virš vandens m

15. Minimalus viršvandeninio borto aukštis m

16. Maksimali grimzlė nuo vaterlinijos m

17. Pagrindinių burių plotas m2

18. Stacionaraus/pakabinamo variklio galia kW (AG)

19. Variklio tipas, markė

20. Variklio gamybos metai

21. Variklio numeris

22. Radijo šaukinys

23. Maksimalus žmonių skaičius jachtoje

24. Plaukiojimo rajonas

25. Ypatingos charakteristikos

PRIDEDAMA:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_ lapas (-ai).

(pridedamo dokumento pavadinimas)

2.

3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(prašytojo pareigų pavadinimas) (parašas) (vardas ir pavardė)

\* Juridinio asmens atveju

\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*3-353*](https://www.e-tar.lt/portal/legalAct.html?documentId=TAR.D25B033A24C5)*, 2005-08-05, Žin., 2005, Nr. 97-3693 (2005-08-11), i. k. 1052210ISAK0003-353*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

Burinių jachtų registravimo taisyklių

2 priedas

**(Tarptautinės burinės jachtos bilieto formos pavyzdys)**

|  |  |  |  |  |
| --- | --- | --- | --- | --- |
| Eksploatuoti jachtą leidžiama tik turint galiojantį Lietuvos buriuotojų sąjungos išduotą techninės apžiūros įdėklą.  The exploitation of the yacht is permit only with a valid technical inspection supplement, which should be issued by the Yachting Union of Lithuania. | |  |  |  | | --- | --- | --- | | LIETUVOS RESPUBLIKA  SUSISIEKIMO MINISTERIJA |  | REPUBLIC OF LITHUANIA  MINISTRY OF TRANSPORT AND COMMUNICATIONS |   **LIETUVOS SAUGIOS LAIVYBOS ADMINISTRACIJA**  **LITHUANIAN MARITIME SAFETY ADMINISTRATION**  **TARPTAUTINIS BURINĖS JACHTOS**  **BILIETAS Nr.**  **INTERNATIONAL sail yacht**  **CERTIFICATE No** |

|  |  |
| --- | --- |
| **JACHTOS PAVADINIMAS**  Name of yacht  **REGISTRO (IDENTIFIKAVIMO) Nr.**  Register (identification) No.  **IDENTIFIKAVIMO KODAS**  Identification No.  **NACIONALINĖ VĖLIAVA**  National flag  **STATYBOS DATA**  Year of build  **STATYKLOS PAVADINIMAS, ADRESAS**  Name and address of builders    **GAMYKLINIS Nr.**  Manufacture No.  **REGISTRACIJOS UOSTAS**  Port of registration  **Jachtos tipas**  Type of yacht  **BURIŲ TIPAS**  Type of sails  **KORPUSO MEDŽIAGA**  Construction material  **KORPUSO SPALVA**  Colour of hull  **MAKS. ILGIS \_\_\_\_\_\_\_ m MAKS. PLOTIS m**  Max length Max breadth  **MAKSIMALI GRIMZLĖ m**  Max depth  **MINIMALUS VIRŠVANDENINIO BORTO AUKŠTIS \_\_ m**  Min. freeboard depth  **PAGRINDINIŲ BURIŲ PLOTAS m2**  Sail area  **STIEBO AUKŠTIS NUO VANDENS m**  Mast height above water  **MAKSIMALUS ŽMONIŲ SKAIČIUS**  Max number of persons  **VARIKLIO TIPAS (**pakabinamas/stacionarus)  Engine type | **VARIKLIO GALIA** **kW(AG)**  Engine power  **VARIKLIO MODELIS**  Engine model  **VARIKLIO Nr.**  Engine No.  **PAGAMINIMO DATA**  Date of production  **RADIJO ŠAUKINYS**  Radio call signal  **SAVININKAS**  Owner (vardas, pavardė, asmens kodas    arba įmonės pavadinimas, kodas)  **SAVININKO ADRESAS**  Owner‘s address  **SAVININKO**  **TEL., FAKSAS, EL. PAŠTAS**  Owner‘s phone, fax, e-mail  **VALDYTOJAS**  Possessor (vardas, pavardė, asmens kodas    arba įmonės pavadinimas, kodas)  **VALDYTOJO ADRESAS**  Possessor‘s address  **SAVININKO**  **TEL., FAKSAS, EL. PAŠTAS**  Possessor‘s phone, fax, e-mail  **IŠDAVIMO DATA**  Date of issue  **IŠDAVĖ**  Issued by (Įgalioto asmens parašas, antspaudas)  (Signature and seal of authorised official)  **SAVININKO (VALDYTOJO) PARAŠAS**  Signature of owner |

\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*3-353*](https://www.e-tar.lt/portal/legalAct.html?documentId=TAR.D25B033A24C5)*, 2005-08-05, Žin., 2005, Nr. 97-3693 (2005-08-11), i. k. 1052210ISAK0003-353*

*Nr.* [*3-153*](https://www.e-tar.lt/portal/legalAct.html?documentId=TAR.AA5FD107C185)*, 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153*

Burinių jachtų registravimo taisyklių

3 priedas

**(Įdėklo į tarptautinį burinės jachtos bilietą formos pavyzdys)**

|  |  |
| --- | --- |
| **LIETUVOS BURIUOTOJŲ SĄJUNGA**  **ĮDĖKLAS Į TARPTAUTINĮ BURINĖS JACHTOS BILIETĄ**  Nr. \_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_ LTU \_\_\_\_\_\_\_\_\_\_\_\_\_\_  (jachtos pavadinimas) (registro (identifikavimo) Nr.)  200\_\_ m. \_\_\_\_\_\_\_ mėn. \_\_\_\_\_ d. Aktas Nr. \_\_\_\_    (uostas, vietovė, vandenyje, ant kranto)  Atlikta burinės jachtos techninė apžiūra. Jos korpusas, rangautas, takelažas, burės, įrengimai ir inventorius atitinka Lietuvos Respublikos burinių jachtų techninius ir eksploatacijos reikalavimus.  Papildomi reikalavimai:  1. Maksimalus žmonių skaičius jachtoje  2. Jachtos techninė būklė, įranga ir inventorius tikrinimo metu atitinka \_\_\_\_\_\_\_\_\_\_plaukiojimo kategorijos reikalavimus.  Įdėklas galioja iki  Techninės komisijos inspektorius  Pavardė \_\_\_\_\_\_\_\_\_\_\_\_\_\_\_\_\_\_ Parašas  Antspaudas | **THE YACHTING UNION OF LITHUANIA**  **SUPPLEMENT TO THE INTERNATIONAL YACHT**  **CERTIFICATE** No \_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_ LTU \_\_\_\_\_\_\_\_\_\_\_\_\_\_  (name of Yacht) (register (identification) No)  Date \_\_\_\_\_\_\_\_\_\_\_ 200\_\_\_\_ Act No \_\_\_\_\_\_\_    (port, location, in water, on the bank)  The technical inspection of the Yacht has been carried out. Yacht hull, sails, equipment and stocks satisfy the Technical Requirements of Sail Yacht Maintenance of the Republic of Lithuania.  Additional Requirements:  1. Maximum number of persons on board \_\_\_\_\_\_\_\_\_\_\_\_  2. The technical condition of the Yacht and stock at the moment of inspection satisfies the requirements of the \_\_\_\_\_\_\_\_\_\_\_ sailing category.  The supplement is valid until  Inspector of the Technical Commission:  Name Signature \_\_\_\_\_\_\_\_\_\_\_\_\_\_\_\_\_  Seal |

\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*3-353*](https://www.e-tar.lt/portal/legalAct.html?documentId=TAR.D25B033A24C5)*, 2005-08-05, Žin., 2005, Nr. 97-3693 (2005-08-11), i. k. 1052210ISAK0003-353*

**Pakeitimai:**

1.

Lietuvos Respublikos susisiekimo ministerija, Įsakymas

Nr. [3-353](https://www.e-tar.lt/portal/legalAct.html?documentId=TAR.D25B033A24C5), 2005-08-05, Žin., 2005, Nr. 97-3693 (2005-08-11), i. k. 1052210ISAK0003-353

Dėl Lietuvos Respublikos susisiekimo ministro 2000 m. rugpjūčio 4 d. įsakymo Nr. 218 "Dėl Burinių jachtų registravimo taisyklių patvirtinimo" pakeitimo

2.

Lietuvos Respublikos susisiekimo ministerija, Įsakymas

Nr. [3-32](https://www.e-tar.lt/portal/legalAct.html?documentId=TAR.4573179A3D4B), 2009-02-04, Žin., 2009, Nr. 17-686 (2009-02-12), i. k. 1092210ISAK00003-32

Dėl Lietuvos Respublikos susisiekimo ministro 2000 m. rugpjūčio 4 d. įsakymo Nr. 218 "Dėl Burinių jachtų registravimo taisyklių patvirtinimo" pakeitimo

3.

Lietuvos Respublikos susisiekimo ministerija, Įsakymas

Nr. [3-153](https://www.e-tar.lt/portal/legalAct.html?documentId=TAR.AA5FD107C185), 2010-03-10, Žin., 2010, Nr. 31-1475 (2010-03-18), i. k. 1102210ISAK0003-153

Dėl Lietuvos Respublikos susisiekimo ministro 2000 m. rugpjūčio 4 d. įsakymo Nr. 218 "Dėl Burinių jachtų registravimo taisyklių patvirtinimo" pakeitimo

4.

Lietuvos Respublikos susisiekimo ministerija, Įsakymas

Nr. [3-524](https://www.e-tar.lt/portal/legalAct.html?documentId=TAR.2A3DCD2A5132), 2010-08-27, Žin., 2010, Nr. 104-5413 (2010-09-02), i. k. 1102210ISAK0003-524

Dėl Lietuvos Respublikos susisiekimo ministro 2000 m. rugpjūčio 4 d. įsakymo Nr. 218 "Dėl Burinių jachtų registravimo taisyklių patvirtinimo" pakeitimo